
Parlamentul  României

Camera  Deputaţilor

Comisia pentru industrii si servicii








     Bucureşti, 15.09.2011

Nr.23/203/2011




AVIZ

asupra propunerii legislative privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru  modificarea şi completarea Legii nr.32/1994 privind sponsorizarea



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu propunerea legislativă privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru  modificarea şi completarea Legii nr.32/1994 privind sponsorizarea,  transmisă cu adresa nr.P.L.x442 din 20 iunie 2011, înregistrată sub nr.23/203 din 21 iunie 2011.



Propunerea legislativă are ca obiect de reglementare modificarea şi completarea art.8 din Legea nr.32/1994 privind sponsorizarea în sensul stabilirii unei cote unice de 16% a pragului maxim al reducerii bazei impozabile pentru persoanele fizice şi juridice române care efectuează sponsorizări. 


Propunerea legislativă a fost respinsă de Senat în şedinţa din 15 iunie 2011.



Consiliul Legislativ a avizat favorabil propunerea legislativă cu avizul nr.265/11.03.2011, cu observaţii şi propuneri care nu au fost însuşite de iniţiator.



Prin adresa nr.877/12.04.2011, Guvernul nu susţine această propunere legislativă.


Membrii comisiei au dezbătut propunerea legislativă în şedinţa din 14.09.2011. 

În urma dezbaterilor, membrii comisiei au hotărât cu majoritate de voturi, să avizeze nefavorabil propunerea legislativă privind modificarea Legii nr.204 din 20 aprilie 2001 privind aprobarea Ordonanţei Guvernului nr.36/1998 pentru  modificarea şi completarea Legii nr.32/1994 privind sponsorizarea.

 

Prin obiectul şi conţinutul său, propunerea legislativă face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.

VICEPREŞEDINTE,

